stanford-oval/wikipedia huggingface dataset:
Sam Altman
Politiikka

Vuonna 2019 Altman järjesti varainkeruukampanjan San Franciscossa demokraattipuoleen presidenttiehdokas Andrew Yangin hyväksi. Toukokuussa 2020 Altman lahjoitti 250 000 dollaria Joe Bidenin presidenttikampanjalle.
Yksityiselämä

Altman on vegaani.
Altman on homoseksuaali. Hän on seurustellut Oliver Mulherinin kanssa vuodesta 2023 alkaen.
Altmanin sisko Annie Altman on väittänyt Sam Altmanin kohdalleen häntä lapsena kaltoin seksuaalisesti, fyysisesti, emotionaalisesti, verbaalisesti ja taloudellisesti.
Aiheesta muualla

Kotisivu
Tähtieskadroona

Tähtieskadroona (eng. All-Star Squadron) on kuvitteellinen supersankariryhmä DC Comics-universumissa. Tähtieskadroona muodostettiin taistelemaan akselivaltoja vastaan toisen maailmansodan aikana. Ryhmä esiintyi ensimmäisen kerran Justice League of America #193 tarinassa elokuussa 1981 ja sen loivat Roy Thomas, Rich Buckler ja Jerry Ordway. Tähtieskadroona esiintyi syyskuusta 1981 eteenpäin omassa All-Star Squadron nimisarjakuvassaan, jota julkaistiin vuosina 1981-1987 64 numeroa. Organisaation puheenjohtajana toimi eri aikoina Liberty Belle tai Haukkamies. Spin-off-sarja nimeltä Young All-Stars alkoi vuonna 1987 ja sitä julkaistiin 32 numeroa.
Fiktiivinen historia

Päivänä, jona Pearl Harboria pommitettiin, presidentti Franklin Roosevelt loi Article X ohjelman, joka kokosi saatavilla olevia supersankareita – mukaan lukien Justice Society of America:n jäsenet, Vapaustaistelijat (Freedom Fighters), Seven Soldiers of Victoryn ja soolona toimineet sankarit – Valkoiseen taloon. Hän pyysi heitä liittoutumaan sotaa varten Tähtieskadroonana taistelemaan sabotaasia vastaan ja ylläpitämään rauhaa kotirintamalla toisen maailmansodan aikana. Syynä sille, ettei eskadroonaa käytetty taistelutilanteissa Euroopan tai Tyynenmeren sotanäyttämöllä, oli se, että Adolf Hitlerillä oli hallussaan Kohtalon keihäs, mystinen esine, joka antoi hänelle hallintaansa kaikki supersankarit, joilla oli taikuuteen perustuvia voimia tai haavoittuvuus taikuudelle (mukaan lukien Teräsmies, Vihreä Lyhty, Tohtori Kohtalo ja muut), jotka ylittivät akselivaltojen hallitseman alueen.
Aikamatkustava roisto Per Degaton oli tuolloin vanginnut monet Justice Societyn jäsenistä JSA-vihollisten avulla, jotka hän oli vetänyt ajassa taaksepäin, mutta saatavilla olevia sankareita pyydettiin ensin toimimaan vahteina mahdolliselta länteen kohdistuvalta hyökkäykseltä Yhdysvaltojen rannikolle. Degaton itse käytti joitain varastettuja japanilaisia ​​lentokoneita hypnotisoitujen sotilaiden kanssa käynnistääkseen tällaisen hyökkäyksen San Franciscoon, toivoen muuttavansa historiaa saattamalla Yhdysvallat taistelussa pattitilanteeseen Japania vastaan, jolloin hän voi vallata maailman, joten uuden eskadroonan ensimmäinen suuri tehtävä oli lopettaa hyökkäys ja pelastaa vangitut sankarit, joista myös tuli osa uutta ryhmää. Koska Per Degaton palasi ajassa taaksepäin JSA:n vapauttamisen jälkeen, he unohtivat hänen osallisuutensa, vaikka tapahtumia ei pyyhitty pois. Amerikan liittyminen sotaan sai useat JSA:n jäsenet värväytymään siviili-identiteettiinsä. Näitä olivat Alan Scott, Starman, Haukkamies, Atomi ja Johnny Thunder.
All-Star Squadronin päämaja kuvattiin Trylonina ja Perispherena, todellisina rakenteina Flushing Meadowsissa, Queensissa, New Yorkissa, jotka rakennettiin vuoden 1939 New Yorkin maailmannäyttelyä varten. Perisphere sisälsi eskadroonan kokoussalin, kun taas Trylon jälkiasennettiin lentokonehalliksi / pystysuoraksi laukaisualustaksi. All-Star Squadronilla oli Gernsback-niminen robottihovimestari, joka perustui messujen Elektro-robotteihin ja nimettiin tieteiskirjallisuuden kustantajan Hugo Gernsbackin mukaan.
Young All-Starsin jälkeen All-Star Squadron on esiintynyt DC Comicsin julkaisemissa satunnaisissa tarinoissa. Artikkelia X käytettiin uudelleen Final Crisis crossover-tarinan aikana, kun Maan supersankarien piti yhdistyä Darkseidia ja pahojen uusien jumalien voimia vastaan.
Muussa mediassa

Ralph Dibny mainitsi Tähtieskadroonan Arrowversen crossover-jaksossa Crisis on Infinite Earths.
Stargirl televisiosarjan jaksossa Hourman and Doctor Mid-Nite Red Been mainittiin olleen sekä Tähtieskadroonan ja Vapaustaistelijoiden jäsen, ennen kuin Baron Blitzkrieg murhasi hänet.
Salakavala

| Salakavala> Tiedot |
| --- | --- |
Toiminnassa:  2000–
Tyylilaji:  psytrance, suomisaundi
Kotipaikka:   Suomi
Jäsenet:  Tommy Lauhiala   Toni Sorsa  
Entiset jäsenet:  Ville Ruoho  
Levy-yhtiö:  Faerie Dragon Records   Hippie Killer Productions  
Aiheesta muualla
myspace.com/salakavalasoundz
Infobox OKNimi-testi OK: 
Salakavala on suomalainen vuonna 2000 perustettu suomisaundi-tyylistä psytrancea tuottava kaksikko, johon kuuluvat Tommy Lauhiala ja Toni Sorsa. Aikaisemmin yhtyeeseen kuului myös Ville Ruoho, joka tuottaa yksin musiikkia nimellä Calamar Audio. Salakavalan esikoisalbumin Fractal Fishing julkaisi syyskuussa 2006 australialainen levy-yhtiö Faerie Dragon Records. Venäläinen Hippie Killer Productions julkaisi yhtyeen toisen albumin Unusual Conditions marraskuussa 2012 ja kolmannen albumin Magic Carpet helmikuussa 2018.
Salakavala on julkaissut musiikkiaan internetissä usean vuoden ajan jo ennen ensialbuminsa julkaisua. Yhtye keikkailee aktiivisesti psytrance-tapahtumissa Suomessa ja ulkomailla.
Diskografia > Albumit

Fractal Fishing (Faerie Dragon Records, 2006)
Unusual Conditions (Hippie Killer Productions, 2012)
Slap Shot EP (Hippie Killer Productions, 2014)
Magic Carpet (Hippie Killer Productions, 2018)
Diskografia > Internet-julkaisut

Shalakalassa (Antiscarp Records, 2001)
Mockba Bolenath (Antiscarp Records, 2003)
Treacherous Tunes EP (Antiscarp Records, 2004)
Aiheesta muualla

Salakavala Myspacessa (englanniksi)
Salakavala Discogs.comissa
Salakavala Mikseri.netissä
Hippie Killer Productions
Tursaat

| Tursaat |
| --- | --- |
 Meritursas (Octupus vulgaris)
Tieteellinen luokittelu
Kunta::  Eläinkunta Animalia
Pääjakso::  Nilviäiset Mollusca
Luokka::  Pääjalkaiset Cephalopoda
Alaluokka::  Mustekalat Coleoidea
Ylälahko::  Kahdeksanlonkeroiset Octopodiformes
Lahko::  Tursaat Octopoda  Leach, 1818
Alalahkot
 Ripsitursaat Cirrata  Varsinaiset tursaat Incirrata 
Katso myös
   Tursaat Wikispeciesissä   Tursaat Commonsissa 
Infobox OKNimi-testi OK: 
Tursaat (Octopoda) ovat mustekaloja, joilla on kahdeksan lonkeroa. Niitä elää kaikissa maailman valtamerissä.
Tursaita pidetään älykkäinä eläiminä. Ne kykenevät oppimaan, käyttämään työkaluja ja muistamaan paikkoja.
Tursaslajeja on kolmisen sataa.
Levinneisyys ja elinympäristö

Tursaita elää kaikissa maailman valtamerissä, varsinkin niiden rannikkovesissä. Tursas elää suurimman osan ajastaan erakkona luolassaan.
Elinikä

Tursaat elävät lajista riippuen yhdestä kolmeen vuotta. Koiras kuolee parittelun jälkeen, naaras poikastensa kuoriutumisen jälkeen.
Anatomia

Tursaita on hyvin erikokoisia. Tyynenmeren jättiläistursas (Enteroctopus dofleini) on tursaslajeista suurin. Sen lonkeroiden kärkiväli on jopa neljä metriä. Kääpiötursaat painavat alle gramman.
Tursaalla on kahdeksan samanmittaista lonkeroa päänsä ympärillä. Niitä se käyttää merenpohjassa kävelyyn. Lonkeroiden alapinnalla on herkät imukupit. Tursaan päässä on kaksi monimutkaista ja herkkää silmää. Suu on pään alapuolella. Tursaalla on myös nokka.
Tursaalla on kolme sydäntä, joista kaksi pumppaa verta kiduksiin ja kolmas muualle kehoon. Tursaan veri on sinistä, sillä siinä on kuparia, joka on rautaa tehokkaampaa hapen välittämisessä kylmässä.
Lisääntyminen

Parittelun aluksi tursaskoiras lähestyy naarasta ja ruiskuttaa yhden lonkeronsa päästä spermaa naaraan munatorveen. Naaras etsii luolan ja laskee sen seinämään munansa, joita voi joillain lajeilla olla jopa satoja tuhansia. Naaras vartioi ja huoltaa munia, kunnes ne kuoriutuvat. Poikaset pystyvät uimaan, syömään ja tuottamaan mustetta heti synnyttyään.
Ravinto ja viholliset

Aikuiset tursaat syövät rapuja, simpukoita, etanoita, pieniä kaloja ja toisia tursaita. Ne saalistavat yleensä öisin. Saatuaan saaliinsa kiinni lonkeroillaan tursas ruiskuttaa siihen nokastaan myrkkyä ja rikkoo nokallaan sen kuoren.
Tursas on muun muassa ankeriaiden, hylkeiden, maitovalaiden, merisaukkojen ja useiden lintujen ruokaa. Tursas piiloutuu saalistajilta vaihtamalla väriä, ruiskuttamalla mustetta, pakenemalla nopeasti tai piiloutumalla ahtaaseen rakoon. Tursas pystyy ahtautumaan hyvin pienistä raoista, koska sillä ei ole kuorta tai luita.
Tyynellämerellä elävä jättiläistursas on tursaista suurin. Kuvassa erottuvat hyvin sen lonkeroiden imukupit.
Satawan

| Satawan |
| --- | --- |
 NASAn satelliittikuva atollista
Maantiede
Sijainti:  05°18′00″N, 153°42′00″E
Merialue:  Tyyni valtameri
Saaria yht.:  4
Suurin saari:  Satawan
Muita saaria:  Ta, Kuttu, Moch
Pinta-ala:  5 km²
Valtio
Valtio:   Mikronesia
Osavaltio:  Chuuk
Kunta:  Satawan, Ta, Kuttu ja Moch
Väestö
Väkiluku:  2935
Asutuskeskukset:  Satawan
Satawan on Mikronesian liittovaltioon kuuluva atolli. Hallinnollisesti Satawan on osa Chuukia. Maantieteellisesti Satawanin atolli kuuluu suurempaan Mortlockin saarien ryhmään, joka muodostuu yhteensä kolmesta atollista. Satawan koostuu neljästä saaresta, joista suurimmat ovat Satawan ja Ta; muut saaret ovat Kuttu ja Moch. Kaikki neljä saariryhmän saarta muodostavat hallinnollisesti myös omat kuntansa. Suurin osa asukkaista elää Satawanin saarella. Laskuveden aikaan Satawanin ja Tan saarten välin voi kävellä.
Tan saarella sijaitsee lentoasema.
Historia

Eurooppalaiset löysivät saaret mahdollisesti William Ravenin toimesta 28. joulukuuta 1793, kun brittiläinen Britannia purjehti saaren ohitse. Toinen mahdollinen saarien löytäjä on James Mortlock 27. marraskuuta 1795, jonka mukaan kolmen atollin ryhmittymä on nimetty.
Toisen maailmansodan aikana saariryhmä oli Japanin hallinnassa ja Satawanilla sijaitsi japanilaisten lentokenttä. Yhdysvallat pommitti aluetta huhtikuussa sekä kesäkuussa 1944.
Tuhatkaunon tapaus

| Tuhatkaunon tapaus> L'Affaire Tournesol |
| --- | --- |

Alkuperäisteos
Kirjailija:  Hergé
Kuvittaja:  Hergé
Kansitaiteilija:  Hergé
Kieli:  ranska
Genre:  sarjakuva
Julkaistu:  1954–1956
Suomennos
Suomentaja:  Heikki Kaukoranta ja Soile Kaukoranta
Kustantaja:  Otava
Julkaistu:  1972
Sivumäärä:  62
ISBN:  951-1-01084-0
Sarja: Tintin seikkailut
Edeltävä:  Tintti kuun kamaralla
Seuraava:  Seikkailu Punaisella merellä
Löydä lisää kirjojaKirjallisuuden teemasivulta
Tuhatkaunon tapaus (ransk. L'Affaire Tournesol) on 18. Hergén piirtämä ja käsikirjoittama Tintti-sarjakuva. Se alkoi ilmestyä ranskankielisenä jatkosarjana belgialaisessa Tintin-lehdessä vuosina 1954–1956. Vuonna 1956 se julkaistiin sarjakuva-albumina.
Otava julkaisi Tuhatkaunon tapauksen suomeksi Tintin seikkailut -sarjan kahdeksantena osana vuonna 1972. Sen suomensivat Heikki Kaukoranta ja Soile Kaukoranta. Otava on ottanut albumista jo kuusi painosta, uusin painos on vuodelta 2007.
Juoni

Ukkosmyrskyn aikana Moulinsartin linnan lasi- ja posliiniesineet särkyvät salaperäisesti. Linnaan tulee suojaan myös Vakuutusyhtiö Turmalle työskentelevät Séraphin Lampion, jota kapteeni Haddock ei voi sietää. Linnan ulkopuolella kuuluu laukauksia, minkä jälkeen Tintti ja Haddock löytävät linnan pihalta haavoittuneen ulkomaalaisen miehen, joka pian katoaa. Seuraava aamuna, professori Tuhatkauno lähtee ydinfyysikkojen kokoukseen Geneveen. Tintti ja Haddock menevät tutkimaan Tuhatkaunon laboratoriota. Laboratoriossa heidän kimppuunsa hyökkää tuntematon mies, minkä perusteella Tintti ja Haddock päättelevät Tuhatkaunon olevan vaarassa. He lähtevät Milou mukanaan Geneveen, mistä Tuhatkauno on matkannut Nyoniin tapaamaan professori Topolinoa, ultraäänien asiantuntijaa. Tintti, Milou ja Haddock matkustavat sinne taksilla, mutta miehet eräässä toisessa autossa tönäisevät auton Genevenjärveen. He selviävät hyökkäyksestä, mutta saapuessaan Nyoniin, he löytävät professori Topolinon sidottuna. Topolinon kuulustelemisen aikana talo räjähtää, mutta he selviävät.
Tintti ja Haddock tapaavat etsiväkaksikon Dupondtin ja Dupontin, jotka paljastavat Moulinsartin linnasta löytyneen haavoittuneen miehen olevan Syldaviasta. Tintti ymmärtää Tuhatkaunon kehittänen ultraäänilaitteen, jota sekä Syldavian että Bordurian agentit tavoittelevat käyttääkseen sitä joukkotuhoaseena. Bordurialaiset kaappaavat Tuhatkaunon ja vievät tämän suurlähetystöönsä. Tintin ja Haddockin yrittäessä pelastaa tämän, Tuhatkauno joutuu syldavialaisten käsiin, jotka pakenevat lentokoneella kotimaahansa. Tintti ja Haddock saavat kuitenkin selville bordurialaisten hävittäjien ampuneen lentokoneen ja vieneen Tuhatkaunon Bordurian pääkaupunkiin Szohôdiin.
Kaupungissa Bordurian salaisen poliisin miehet saattavat heidät hotellille eversti Sponszin käskystä. Tietäen olevansa tarkkailun alla, Tintti ja Haddock pakenevat hotellista ja piilottelevat oopperatalolla, missä Bianca Castafiore auttaa heitä piiloutumaan Sponszilta. Tintti onnistuu samalla varastamaan Tuhatkaunon vapautuspaperit. Naamioituneena Punaisen Ristin virkamiehiksi he pakenevat lopulta rajan yli panssarivaunulla. Moulinsartissa Tuhatkauno paljastaa unohtaneensa ottaa mukaan Geneveen ultraäänilaitteen piirustukset, jotka oli tarkoitus piilottaa sateenvarjon sisään. Hän tuhoaa piirustukset, jotta niitä ei voi käyttää aseena.
Tuhkaa

| Tuhkaa Pate Mustajärvi |
| --- | --- | --- |

Singlen tiedot
 Äänitetty : 1984
 Julkaistu: 1984
 Tyylilaji: Pop Rock
 Levy-yhtiö: Poko Rekords
Pate Mustajärven muut singlet
| Elämässä pitää olla runkkua 1983 | Tuhkaa 1984 | Lola 1984 |
Tuhkaa on Pate Mustajärven single vuodelta 1984. A-puolen nimikappale on cover Procol Harum -yhtyeen klassikosta "Homburg". Se on Pertti Reposen käännös, jonka levytti alun perin Tapani Lehikoinen. Singlen B-puolen "Onny" on Ilari Ainialan suoraan Mustajärvelle kääntämä The Rolling Stones -hitti "Happy".
Molemmat kappaleet tulivat mukaan myös Mustajärven ensimmäiselle sooloalbumille Nyt! (1984).
Kappaleet

A-puoli
"Tuhkaa" (Gary Brooker-Keith Reid, suom.san. Pertti Reponen)
B-puoli
"Onny" (Mick Jagger-Keith Richards, suom.san. Ilari Ainiala)
Sataus

| Sataus |
| --- | --- |
Valtiot:  Suomi
Maakunnat:  Päijät-Häme
Kunnat:  Sysmä
Koordinaatit:  61°23′31″N, 26°04′35″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Uurajärven valuma-alue (14.86)
Laskuoja:  oja Iso-Mäkäriin 
Järvinumero:  14.863.1.006
Mittaustietoja
Pinnankorkeus:  108,1 m  
Pituus:  200 m  
Leveys:  100 m  
Rantaviiva:  0,484 km  
Pinta-ala:  1,24 ha  
Saaria:  ei saaria 
 fiSataus 
Sataus  on Päijät-Hämeessä Sysmässä  Onkiniemen lähellä sijaitseva lampi.
Maantietoa

Lampi on 200 metriä pitkä, 100 metriä leveä, ja sen pinta-ala on 1,2 hehtaaria. Lammella ei ole kartan mukaan saaria.  Sen rantaviivan pituus on 500 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Uurajärven valuma-alueella (14.86), jonka Uurajärven–Onkijärven valuma-alueeseen (14.863) se kuuluu. Lammen vedenpinnan korkeus on 108,1 metriä mpy.
Tässäkö tää oli?

| ”Tässäkö tää oli?” Arttu Wiskari (feat>  Leavings-Orkesteri) |
| --- | --- | --- |

Singlen tiedot
 Julkaistu: 10. huhtikuuta 2020
 Tekijä(t): Janne Rintala, Mika Haapasalo
 Kesto: 03.42
 Levy-yhtiö: Warner Music Finland
Listasijoitukset
  Suomen virallinen lista: 2.
Arttu Wiskarin muut singlet
| ”Suomen muotoisen pilven alla” 2020 | ”Tässäkö tää oli?” 2020 |   |
Tässäkö tää oli? on Arttu Wiskarin kappale, joka julkaistiin 10. huhtikuuta 2020. Sillä soittaa myös Leavings-Orkesteri. Kappaleen ovat kirjoittaneet Janne Rintala ja Mika Haapasalo.
"Tässäkö tää oli?" nousi ensimmäisellä viikolla Suomen virallisen singlelistan kuudenneksi ja seuraavalla viikolla listan toiselle sijalle.
Kappaletta kuultiin ensimmäistä kertaa vuonna 2019 Wiskarin Unelmia ja studiohommia -dokumenttisarjassa Ylellä.
Aiheesta muualla

Virallinen musiikkivideo (YouTube)
Artti Wiskari - Tässäkö tää oli? Yle Olohuone, 18.4.2020
Salamat (Tšad)

Salamatin sijainti Tšadissa.
Salamat on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 samannimisestä prefektuurista. Salamatin pinta-ala on 63 000 neliökilometriä. Vuonna 2008 alueella arvioitiin olevan noin 264 000 asukasta.
Salamat sijaitsee maan kaakkoisosassa Keski-Afrikan tasavallan vastaisella rajalla. Sen pääkaupunki on Am Timan. Alue on saanut nimensä Salamat-joen mukaan.
Salamatin alueella sijaitsee 305 000 hehtaarin laajuinen Zakouman kansallispuisto, joka on ollut ehdolla Tšadin ensimmäiseksi Unescon maailmanperintökohteeksi.
Puisto on tunnettu elefanteistaan.
San Marino paralympialaisissa

San Marino on osallistunut paralympialaisiin vain kerran, eli vuonna 2012. Silloinkin maa sai paikan kisoihin villin kortin avulla. Maa ei ole saavuttanut yhtään mitalia.
Osallistumiskerrat

| Paralympialaiset | Urheilijoita | Kultaa | Hopeaa | Pronssia | Yhteensä | Sija |
| --- | --- | --- | --- | --- | --- | --- |
| 2012  2012 Lontoo | 1 | 0 | 0 | 0 | 0 | – |
| Yhteensä | Yhteensä | 0 | 0 | 0 | 0 | 0 |
Tšeboksary

| Tšeboksary |
| --- | --- |
 lippu:  vaakuna
 Tšeboksary
 Koordinaatit: 56°08′0″N, 47°14′55″E 
Valtio:  Venäjä
Federaatiosubjekti:  Tšuvassia
ISO 3166-2 -tunnus:  RU-CU
Perustettu:  
Pinta-ala:  
 – Kokonaispinta-ala:  233 km²
Väkiluku (2010):  453 721
Aikavyöhyke:  UTC+3 (MSK)
 
 http://gov.cap.ru/Default.aspx?gov_id=81 
Infobox OKVirheellinen NIMI-arvo: 
Tšeboksaryn kaupunki
Tšeboksary (ven. Чебокса́ры, tšuvassiksi Шупашкар, Šupaškar, mariksi Шаравар, Šaravar) on Tšuvassian pääkaupunki Volgan varrella, Tšuvassian pohjoisosassa Venäjällä Itä-Euroopassa.
Historia

Vaikka Tšeboksary tunnetaan jo 1400-luvun puolivälistä alkaen ja sinne rakennettiin linnoitus vuonna 1555, kaupunki oli vähäpätöinen kunnes rautatieyhteys Kanashiin rakennettiin vuonna 1939. Sen jälkeen kasvuvauhti on ollut nopeaa, moderneja kerrostaloja ja tehtaita on rakennettu korkeille joenrantapenkoille. Vanhankaupungin säteittäinen asemakaava on kuitenkin säilynyt.
Talous ja koulutus

Kaupungissa on monipuolista teollisuutta, etenkin puuvillatekstiilien tuotantoa ja maansiirtokoneiden sekä raskaitten traktoreiden valmistusta. Tšeboksaryssa on sijainnut vuodesta 1967 Tšuvassian yliopisto, opettajankoulutuslaitos ja maanviljelysoppilaitos.
Asukasluku

Tšeboksaryn asukasluku on noin 453 721 (2010). Lisäksi noin 6,5 kilometriä kaupungista itään sijaitsee satelliittikaupunki Novotšeboksarsk, jossa on 124 097 asukasta (2010).
Asukasluku > Hallinto

Hallinnollisesti Tšeboksaryn kaupunkipiirikunta jaetaan kolmeen kaupunkipiiriin (kaupunki) ja yhteen maaseutualueeseen (10 487 as.).
Kalininski
Leninski
Moskovski
Volgan takainen alue (maaseutualue)
Aiheesta muualla

Kuvia tai muita tiedostoja aiheesta Tšeboksary Wikimedia Commonsissa
Kartta:Tšeboksary ympäristöineen
Kuvia Tšeboksarysta
Pääkaupunki: Tšeboksary
Alatyr |
Jadrin |
Kanaš |
Kozlovka |
Mariinski Posad |
Novotšeboksarsk |
Šumerlja |
Tsivilsk
Alatyr •
Alatyr •
Alikovo •
Batyrevo •
Ibresi •
Jadrin •
Jaltšiki •
Jantikovo •
Kanaš •
Kanaš •
Komsomolskoje •
Kozlovka •
Krasnoarmeiskoje •
Krasnyje Tšetai •
Mariinski Posad •
Morgauši •
Novotšeboksarsk •
Poretskoje •
Šemurša •
Šumerlja •
Šumerlja •
Tšeboksary •
Tšeboksary •
Tsivilsk •
Urmary •
Vurnary
Tšuvassian lippu
Salajärvi (Lemi)

| Salajärvi |
| --- | --- |
Valtiot:  Suomi
Maakunnat:  Etelä-Karjala
Kunnat:  Lemi
Koordinaatit:  61°02′20″N, 27°51′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kivijärven reitin valuma-alue (14.19)
Laskujoki:  Punkanjoki Vetjanjärveen 
Järvinumero:  14.192.1.042
Mittaustietoja
Pinnankorkeus:  79 m  
Pituus:  1,7 km  
Leveys:  930 m  
Rantaviiva:  6,21097 km  
Pinta-ala:  78,253 ha  
Tilavuus:  0,00085197214 km³ 
Keskisyvyys:  1,09 m  
Suurin syvyys:  2,43 m  
Saaria:  7 
 fiSalajärvi 
Salajärvi  on Etelä-Karjalassa Lemillä Heikkilän kylän lähellä sijaitseva järvi.
Maantietoa

Järven pinta-ala on 78 hehtaaria, se on 1,7 kilometriä pitkä ja 950 metriä leveä. Sillä on 7 saarta, joiden yhteispinta-ala on 1,91 hehtaaria.  Järvi on luodattu ja siitä on julkaistu syvyyskartat. Järven tilavuudeksi on saatu 852 000 kuutiometriä. Sen keskisyvyys on 1,1 metriä ja suurin syvyys on 2,4 metriä. Sen rantaviivan pituus on 6,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Kivijärven reitin valuma-alueella (14.19), jonka Kivijärven alueeseen (14.192) se kuuluu. Järven vedenpinnan korkeus on 79 metriä mpy.
Tässä tällä hetkellä

| Tässä tällä hetkellä Katri Helena |
| --- | --- | --- |

Studioalbumin tiedot
 Julkaistu: 13. syyskuuta 2004
 Tyylilaji: iskelmä
 Levy-yhtiö: Warner Music
Listasijoitukset
  13.
Katri Helenan muut julkaisut
| Missä oot 1998 | Tässä tällä hetkellä 2004 | Elämänlangat 2006 |
Tässä tällä hetkellä on Katri Helenan albumi, joka julkaistiin 13. syyskuuta 2004. Levyn tunnetuin kappale lienee ”Viimeinen kuulutus”, joka soi tiuhaan radiokanavilla. Samoin huomiota sai ”Tulisuudelma”-tangon uudelleensovitus, jonka Katri Helena duetoi Jari Sillanpään kanssa.
Albumi nousi Suomen virallisen listan sijalle 13.
Kappaleet

Mä rytmisi tunnen – 3.53 (La ultime noche, säv. Bobby Collazo, san. Sinikka Svärd, sov. Esa Nieminen)
Viimeinen kuulutus – 4.13 (säv. Esa Nieminen, san. Jari Salonen, sov. Esa Nieminen, Jesse Vainio)
Unelmille siivet – 4.02 (säv. Antti Kleemola, san. Kaisu Liuhala, sov. Esa Nieminen)
Sen teen – 4.05 (Querer, säv. Rene Dupere, san. Sinikka Svärd, sov. Esa Nieminen)
Taivasalla – 4.19 (säv. ja sov. Esa Nieminen, san. Sinikka Svärd)
Ei sanaakaan – 3.47 (Insensatez, säv. Antônio Carlos Jobim, san. Chrisse Johansson, sov. Esa Nieminen, Jesse Vainio)
Tulisuudelma – 3.11 (feat. Jari Sillanpää, El Choclo, säv. Angel Gregorio Villoldo, san. Kullervo, sov. Esa Nieminen)
Taas on elokuu – 4.08 (säv. Esa Nieminen, san. Pekka Ruuska, sov. Esa Nieminen, Jesse Vainio)
Olen tässä tällä hetkellä – 3.29 (säv. Esa Nieminen, san. Rauli Nordberg, sov. Esa Nieminen, Jesse Vainio)
Yön siivin – 3.29 (säv. Jussi Rasinkangas, san. Turkka Mali, sov. Esa Nieminen)
Äiti meri, isä maa – 3.52 (säv. Jussi Rasinkangas, san. Matti Laasonen, sov. Esa Nieminen)
Sam Allardyce

| 0 | 1 | 2 |
| --- | --- | --- |

Henkilötiedot
Koko nimi: Samuel Allardyce
Syntymäaika: 19. lokakuuta 1954 (ikä 69)
Syntymäpaikka: Dudley, Englanti
Pelipaikka: puolustaja
Lempinimi: Big-Sam
Seura
Seura: avoin
Tehtävä: päävalmentaja
Seurat
| Vuodet | Seura | O (M) |
| 1973–1980 1980–1981 1981–1983 1983 1983–1984 1984&–1985 1985–1986 1986–1989 1989–1991 1991–1992 1992 |  Bolton Wanderers  Sunderland  Millwall  Tampa Bay Rowdies  Coventry City  Huddersfield Town  Bolton Wanderers  Preston North End  West Bromwich Albion  Limerick FC  Preston North End Yhteensä | 184 (21) 25 (2) 63 (2)  28 (1) 37 (0) 14 (0) 90 (2) 1 (0)  3 (0) 445 (28) |
Valmennusura
1991–1992 1994–1996 1997–1999 1999–2007 2007–2008 2008–2010 2011–2015 2015–2016 2016 2016–2017 2017–2018 2020–2021 2023:  Limerick FC  Blackpool FC  Notts County  Bolton Wanderers  Newcastle United  Blackburn Rovers  West Ham United  Sunderland  Englanti  Crystal Palace  Everton  West Bromwich Albion  Leeds United
 Seurajoukkueuran tilastot kattavat vain kansalliset sarjat.
Sam Allardyce (s. 19. lokakuuta 1954 Dudley) on englantilainen jalkapallovalmentaja ja entinen pelaaja.
Ura pelaajana

Pelaajaurallaan Allardyce edusti Englannissa Boltonia, Sunderlandia, Millwallia, Coventrya, Huddersfieldia, Prestonia ja West Bromwichia sekä Yhdysvalloissa Tampa Bay Rowdiesia ja Irlannissa Limerickia.[lähde? ]
Ura valmentajana > Meriitit valmentajana

Irlannin 1. divisioona: 1992
Englannin liigacupin hopeaa: 2004
Perhe

Allardyce on ollut vuodesta 1974 naimisissa Lynn Allardycen kanssa. Heillä on kaksi lasta. Allardycet asuvat Boltonissa, ja heillä on huvila Espanjassa.